e

**ภาคผนวก จ**

**โครงการพัฒนาการจัดการความรู้ของผู้บริหารในสถานศึกษา**

**สำนักงานเขตพื้นที่การศึกษาประถมศึกษา**

**ภาคตะวันออกของประเทศไทย**

**โครงการพัฒนาการจัดการความรู้ของผู้บริหารในสถานศึกษา**

**สำนักงานเขตพื้นที่การศึกษาประถมศึกษา ภาคตะวันออกของประเทศไทย**

------------------------------------------------------------------------------------------------------------

**ชื่อโครงการ** : การจัดการความรู้ของผู้บริหารในสถานศึกษา สำนักงานเขตพื้นที่การศึกษา

ประถมศึกษา ภาคตะวันออกของประเทศไทย

## 1. หลักการและเหตุผล

องค์ความรู้สมัยใหม่ที่เกิดอย่างไม่หยุดยั้งจากการวิจัย จากผลผลิตทางด้านเทคโนโลยี ทำให้มนุษย์ทุกคนต้องมีการพัฒนาให้เท่าทันกับโลกในยุคโลกาภิวัตน์ (Globalization) การพัฒนาของประเทศไทยในปัจจุบันได้มุ่งเน้น ดารพัฒนาทรัพยากรมนุษย์ เพื่อให้มีกำลังคนที่มีความรู้ ความสามารถ มีคุณภาพเหมาะสม และเพียงพอกับความต้องการในการพัฒนาประเทศด้านต่าง ๆ**”** ตามแนวคิดที่ว่า “การพัฒนาประเทศคือ การพัฒนาเพื่อคนโดยคน” กล่าวคือ การพัฒนาคนจะต้องมุ่งพัฒนาคนไทยทุกคนอย่างเต็มที่ตามศักยภาพทั้งทางร่างกาย จิตใจ และสติปัญญา การปฏิบัติงาน จำเป็นต้องพัฒนาตนเองให้มีประสิทธิภาพทันโลกทันเหตุการณ์อยู่ตลอดเวลาในองค์ความรู้ ข้อมูลข่าวสาร และจากสภาพเศรษฐกิจและการเปลี่ยนแปลงในบริบทของประเทศ รวมทั้งความก้าวหน้าทางวิทยาศาสตร์และเทคโนโลยีต่าง ๆ หน่วยงานส่วนใหญ่ที่ประสบผลสำเร็จในปัจจุบันล้วนเป็นผลมาจากการปรับองค์กรให้มีความยืดหยุ่น มีการเรียนรู้ถึงวิธีการทำงานแบบใหม่ ๆ เพื่อตอบ สนองความต้องการ ความคาดหวังของประชาชน หรือผู้รับบริการที่ปรับเปลี่ยนอยู่ตลอดเวลา นอกจากนั้นการทำงานที่มีประสิทธิภาพของผู้บริหารสถานศึกษาจึงจำเป็นต้องมีความเข้าใจในบทบาทหน้าที่ของบุคลากรเป็นการปฏิบัติตามสิทธิและหน้าที่ของสถานภาพ (ตำแหน่ง) ดังนั้น บทบาทจึงเป็นรูปแบบพฤติกรรมของบุคคลที่มีความสัมพันธ์กับตำแหน่งที่ได้รับตามโครงสร้างทางสังคม โดยรูปแบบของพฤติกรรมดังกล่าวจะถูกกำหนดโดยความคาดหวังของกลุ่มบุคคลที่มีความเกี่ยวข้องกับตำแหน่งนั้น ดังนั้นกะบวนการในการพัฒนาผู้บริหารสถานศึกษาให้มีการจัดการความรู้ในองค์กร จะเป็นการพัฒนาบุคลากรครู และผู้เกี่ยวข้องกับการศึกษาได้รับการบริการที่ถูกต้องเหมาะ ต่อไป

## 2. วัตถุประสงค์

เพื่อพัฒนาการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา ภาคตะวันออกของประเทศไทย

**3. กลวิธีดำเนินงาน**

3.1 รูปแบบการพัฒนาเป็น กิจกรรมพัฒนาการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา ภาคตะวันออกของประเทศไทย

3.2 เป็นการบรรยาย และเข้าร่วมกิจกรรม ตามรูปแบบการพัฒนาการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา ภาคตะวันออกของประเทศไทย ที่ได้จากการวิจัยระยะที่ 2

3.3 กิจกรรมการบรรยายทางวิชาการ และเชิงปฏิบัติการเพื่อพัฒนาการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา ภาคตะวันออกของประเทศไทย และเป็นกิจกรรมการเสริมสร้างความสัมพันธ์ พัฒนาจำนวน 4 ด้าน ได้แก่ 1) เทคโนโลยีในการจัดเก็บความรู้ 2) ความร่วมมือ 3) เทคโนโลยีสื่อสาร และ 4) การติดตามความก้าวหน้า

3.4 ประเมินผลก่อน และหลังดำเนินการในกลุ่มทดลอง

**4. วิทยากร**

4.1 ดร.สุนันท์ สาคร วิทยากรกระบวนการการพัฒนาประสิทธิภาพองค์กร จังหวัดบึงกาฬ

4.2 ดร.วรวุฒิ แสงเฟือง วิทยากรการพัฒนาองค์กร บริษัทเทเวศประกันภัย กรุงเทพมหานคร

4.3 นายปกาศิต เรี่ยมสุวรรณ วิทยากรกระบวนการการพัฒนาประสิทธิภาพองค์กร โรงเรียนบางมูลนากภูมิวิทยา จังหวัดพิจิตร

4.4 ดร.อมรา เขียวรักษา ผู้อำนวยการสถาบันพัฒนาครู มหาวิทยาลัยราชภัฎราชนครินทร์จังหวัดฉะเชิงเทรา

4.5 ดร.พรทิพย์ อ้นเกษม รองอธิการบดี มหาวิทยาลัยราชภัฎราชนครินทร์จังหวัดฉะเชิงเทรา

**5. ผู้รับผิดชอบโครงการ** นายซันโย สังวรดี ผู้วิจัย

## 6. เป้าหมายดำเนินการ

ผู้อำนวยการโรงเรียนสังกัดสำนักงานเขตพื้นที่การศึกษาประถมศึกษา ภาคตะวันออกของประเทศไทย ที่ไม่ใช่กลุ่มตัวอย่างในการวิจัยระยะที่ 1 และกลุ่มเป้าหมายในการวิจัยในระยะที่ 2 จำนวนทั้งสิ้น 6 คน โดยคัดเลือกจาก โรงเรียนขนาดใหญ่ จำนวน 2 คน โรงเรียนขนาดกลาง จำนวน 2 คน และโรงเรียนขนาดเล็ก จำนวน 2 คน

**7. สถานที่ดำเนินการ** ห้องประชุม โพกัสบ้านพัก ตลาดหนองคอก ฉะเชิงเทรา

## 8. ระยะเวลาดำเนินการ

8.1 การพัฒนาการจัดการความรู้ของผู้บริหารในสถานศึกษา สำนักงานเขตพื้นที่การศึกษาประถมศึกษา ใช้ระยะเวลา 3 เดือน คือ ตั้งแต่วันที่ 4 พฤศจิกายน 2560 ถึงวันที่ 29 มกราคม 2561 โดยมีผังควบคุมคุมกำกับงาน กำหนดการอบรม ดังนี้

|  |  |  |
| --- | --- | --- |
| วัน เดือน ปี | เวลา | กิจกรรม / วิทยากร |
| 4 พ.ย. 2560 | 09.00 น. – 12.00 น. | Port Folio  วิทยากร ดร.วรวุฒิ แสงเฟือง |
| 5 พ.ย. 2560 | 09.00 น. – 12.00 น. | Data Center  วิทยากร ดร.อมรา เขียวรักษา |
| 18 พ.ย. 2560 | 09.00 น. – 16.00 น. | ผังควบคุมกำกับงาน  วิทยากร ดร.พรทิพย์ อ้นเกษม |
| 25 พ.ย. 2560 | 09.00 น. – 12.00 น. | การพัฒนาบุคคล และทีมงาน  วิทยากร นายปกาศิต เรี่ยมสุวรรณ |
| 26 พ.ย. 2560 | 09.00 น. – 12.00 น. | Main Server  วิทยากร ดร.อมรา เขียวรักษา |
| 2 ธ.ค. 2560 | 09.00 น. – 12.00 น. | School Website  วิทยากร ดร.อมรา เขียวรักษา |
| 9 ธ.ค. 2560 | 09.00 น. – 12.00 น. | Teacher Webpage  วิทยากร ดร.อมรา เขียวรักษา |
| 17 ธ.ค. 2560 | 09.00 น. – 16.00 น. | วาระประชุม  วิทยากร ดร.สุนันท์ สาคร |
| 23 ธ.ค. 2560 | 09.00 น. – 12.00 น. | การประเมิน การติดตาม การนิเทศ  วิทยากร ดร.สุนันท์ สาคร |
| 24 ธ.ค. 2560 | 09.00 น. – 12.00 น. | สัญญา  วิทยากร ดร.พรทิพย์ อ้นเกษม |
| 20 ม.ค. 2561 | 09.00 น. – 12.00 น. | Group Line  วิทยากร ดร.อมรา เขียวรักษา |
| 29 ม.ค. 2561 | 09.00 น. – 12.00 น. | Gest Report  วิทยากร ดร.อมรา เขียวรักษา |

## 9. งบประมาณดำเนินการ

จากงบประมาณส่วนตัวของผู้วิจัย

**10. รายละเอียดค่าใช้จ่ายในการจัดอบรม**

10.1 ค่าใช้จ่ายเดินทางสำหรับวิทยากร เป็นเงิน 22,000 บาท

10.2 ค่าสมนาคุณวิทยากร เป็นเงิน 18,000 บาท

10.3 ค่าของที่ระลึกวิทยากร เป็นเงิน 3,000 บาท

10.4 ค่าวัสดุและเอกสาร เป็นเงิน 6,000 บาท

10.5 ค่าอาหารกลางวัน และอาหารว่าง 100 X 12 วัน X 6 คน เป็นเงิน 7,200 บาท

รวมทั้งสิ้น 56,200 บาท (ห้าหมื่นหกพันสองร้อยบาทถ้วน) (ขออนุมัติถั่วเฉลี่ยทุกรายการ)

#### 11. ผลที่คาดว่าจะได้รับ

ผู้เข้าอบรม ทุกคนมีความเข้าใจตนเอง มีความใส่ใจกันและกัน เติมคุณค่าให้กัน เห็นถึงประโยชน์ของบุคคลอื่น ยอมรับว่าจุดบอดของผู้อื่น และช่วยกันแก้ไข เน้นการมีส่วนร่วมในความสำเร็จของงาน และมุ่งให้เกิดความรู้สึกกับการทำงานร่วมกับผู้อื่นอย่างมีความสุข และสนุกกับงานที่ทำ ส่งผลให้ผู้บริหารสถานศึกษาได้รับการพัฒนาด้านการจัดการความรู้